13 Julle was ook dood in julle oortredings en was nie in die vlees besny nie, maar God het julle saam met hom lewend gemaak.+ Uit sy goedheid het hy al ons oortredings vergewe+ 14 en die handgeskrewe dokument+ uitgewis wat uit wette bestaan het+ en wat teen ons was.+ Hy het dit verwyder deur dit aan die folterpaal* vas te spyker.+ 15 Deur dit te doen, het hy die regerings en die owerhede verslaan en sy oorwinning in die openbaar bekend gemaak deur hulle in ’n oorwinningsoptog te lei.+
16 Laat niemand julle dus oordeel oor wat julle eet en drink+ of oor die viering van ’n fees of ’n nuwemaan+ of ’n sabbat nie.+ 17 Hierdie dinge is ’n skaduwee van die toekomstige dinge,+ maar die werklikheid behoort aan die Christus.+ 18 Moenie toelaat dat iemand wat maak asof hy nederig is en ’n vorm van engele-aanbidding doen, keer dat julle die prys ontvang nie.+ So iemand “neem stelling in oor”* die dinge wat hy gesien het, maar eintlik is hy sonder rede opgeblase van trots omdat hy op ’n vleeslike manier dink, 19 en hy hou op om die hoof te volg,+ die een wat die hele liggaam alles gee wat dit nodig het en dit deur die gewrigte en ligamente harmonies saamvoeg en dit laat groei met die groei wat van God kom.+
20 As julle saam met Christus gesterf het ten opsigte van die basiese* dinge van die wêreld,+ waarom lewe julle dan asof julle nog deel van die wêreld is deur gehoorsaam te wees aan wette soos:+ 21 “Moenie daaraan vat of proe of raak nie”? 22 Hierdie wette verwys na dinge wat vergaan nadat dit gebruik is. Dit is wette wat deur mense geleer word.+ 23 Hierdie dinge lyk dalk asof dit wysheid bevat, maar dit is ’n vorm van aanbidding wat mense self gekies het en ’n valse nederigheid, wat die liggaam laat ly.+ Hierdie dinge help ’n mens glad nie in die stryd teen vleeslike begeertes nie.